**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus riigihankes „**RMK Paikuse administratiivhoone ja abihoone ehitustööd**“ (viitenumber 295382, DHS 1-47.3419) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist RHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
2. **HANKELEPINGU ESE**
   1. Käesoleva hanke tulemusel tellitakse RMK Paikuse kontori administratiivhoone ja seda teenindavate rajatiste ehitamine, mis on funktsionaalsed, energiasäästlikud, madalate halduskuludega, vastupidavad ning pikaealised.
   2. Hankelepingu eseme tehniline kirjeldus on toodud hankedokumendi lisas 1 – tehniline kirjeldus.
   3. Töö põhilise valmiduse tähtpäevaks peab olema **vähemalt 40 päeva e**nne tööde lõpliku täitmise tähtaega..
   4. Töö lõpliku täitmise tähtpäev on **kuni 330 kalendripäeva** alates lepingu jõustumisest.
   5. Haljastustööde (milleks on üksnes taimede istutamine ja muru külvamine) teostamise tähtaeg on kuni 300 kalendripäeva alates lepingu sõlmimisest.
   6. **Pakkumuse esitamisel tuleb arvestada, et kasutusloa/-teatise saamiseks kuluvat aega, sest nende taotlemine ja saamine on töövõtja kohustus ning kasutusluba/-teatis peab olema kohaliku omavalitsuse poolt väljastatud hiljemalt tööde lõpliku täitmise tähtpäevaks**.
3. **PAKKUMUS**
   1. **Objektiga on kohustuslik eelnev juhendatud tutvumine \_\_. \_\_\_\_\_\_\_ 202\_ kell \_\_.00 (erandina kokkuleppel mõnel muul ajal).** Eelnevalt registreeruda: \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, e-post [\_\_\_\_\_\_\_\_\_\_\_\_@rmk.ee](mailto:____________@rmk.ee). Kogunemiskoht on \_\_\_\_\_\_\_\_\_\_\_\_. Nimetatud kuupäeval tutvustab hankija tööobjekti ning vormistab objektiga juhendatud tutvumispäeval osalemise kohta tõendi. Kui pakkujat esindab tutvumispäeval volitatud esindaja siis palume esitada esindamise kohta juhatuse liikme poolt allkirjastatud volikiri. Juhul, kui pakkuja ei osalenud objektiga juhendatud tutvumisel, jätab hankija pakkumuse läbi vaatamata.
   2. Pakkuja esitab **pakkumuse maksumuse tabeli** ning RHR süsteemis hinnatavate näitajate all pakkumuse maksumuse tabelist käibemaksuta pakkumuse kogumaksumuse käibemaksuta (vaheleht „kokkuvõte“, lahter C12).
   3. Pakkumuse maksumuse tabel on eeltäidetud valemitega fail, kus pakkuja täidab vahelehtedel vastavad lahtrid. Ühegi kuluartikli (ehitustöö, materjali) maksumust, mis on pakkumuse maksumuse tabelis eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või pakkumuse maksumuse tabelis nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
   4. Pakkumuse maksumuse tabelis toodud kuluridu ei tohi pakkuja muuta, muud seonduvad kulud, mis ei ole kajastatud vormis kuid on pakkuja poolt täiendavalt välja loetavad projektdokumentatsioonist, tuleb kirjutada kuluridadele „Muud tööd
   5. Juhul, kui pakkumuse kogumaksumus pakkumuse maksumuse tabelis ja RHR süsteemis täidetaval maksumuse vormil erinevad teineteisest, loeb hankija õigeks pakkumuse maksumuse tabelis pakutud pakkumuse kogumaksumust, eeldusel, et ei esine arvutusvigu.
   6. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata. RHADs kirjeldatud eesmärgi täitmiseks vajalike tööde mahtude määramine on töövõtja kohustus. Juhul, kui hankedokumentide või selle lisades on esitatud konkreetsed tööde mahud, tuleb lugeda neid informatiivseteks ning pakkumuses tuleb arvestada tegelike vajalike tööde mahtudega.
   7. Pakkumuses tuleb arvestada ka nende töödega, mis ei ole riigihanke alusdokumentides otseselt kirjeldatud, kuid on vajalikud teha tulenevalt ehitusobjekti tegelikust olukorrast ja seisundist. Töövõtja tutvub kinnistu olukorraga ning arvestab kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele. Pakutu suhe tegelikkusesse on töövõtja risk. Kõik konstruktsioonide ja süsteemide eesmärgipäraseks tõrgeteta töötamiseks vajalikud tööd või tooted, mis ei ole kajastatud RHADs/pakkumuses, kuid milleta ei ole võimalik tagada lõppeesmärki, loeb tellija tööde koostisosaks, mille eest täiendavalt maksma ei pea.
   8. Pakkumuses tuleb arvestada nende tööde teostamisega, mis ei ole RHADs otseselt kirjeldatud, kuid tulenevad kehtivatest õigusaktidest, tehnilistest normidest, standarditest ja vastavate ametkondade nõuetest (sh Päästeamet, Elektrikontrollikeskus, Terviseamet, Tööinspektsioon, Keskkonnainspektsioon). Töövõtja peab arvestama, et eelnimetatud ametkonnad ja/või võrguvaldajad võivad tööde eel, käigus või tööde vastuvõtmisel esitada täiendavaid nõudeid.
   9. Juhul, kui kvalifitseerimistingimusena seatud või muu tööde teostamiseks nõutava tegevusloa või registreeringu kehtivus lõpeb hankelepingu täitmise ajal, on tellijal õigus nõuda, et töövõtja pikendaks nimetatud tegevusluba või registreeringut kuni hankelepingu täitmise tähtpäevani.
   10. Tellija reserv on kuni viis protsenti (5%) hankelepingu hinnast (pakkumuse hinnatavast kogumaksumusest), mis võib tellija äranägemisel lisanduda lepingu hinnale ehitustööde teostamise käigus vastavalt hankelepingu punktile 9.2.
   11. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   12. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   13. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
4. **TEISE ISIKU VAHENDITELE TUGINEMINE JA ÜHISPAKKUMUSE ESITAMINE**
   1. Juhul, kui pakkuja soovib kvalifitseerimisel tugineda konkreetse hankelepingu täitmisel teiste isikute näitajatele, peab pakkuja tõendama, et nendel ettevõtjatel on vastavad vahendid olemas, nad on nõus vahendite kasutamisega. Hiljem Töövõtja peab tagama, et hankelepingut täidavad proportsionaalselt vastavas osas tema ülesandel isikud, kelle kvalifikatsioonile on töövõtja hankemenetluses kvalifitseerimisandmete esitamisel tuginenud.
   2. Pakkuja esitab koos pakkumusega teise isiku hankepassi ning teise isiku allkirjastatud kinnituse, et viimasel on vajalikud vahendid olemas ja ta lubab pakkujal neid vahendeid kasutada. Kinnituses peab olema esitatud pakkuja käsutusse antud vahendite kirjeldus ja kasutamise viis ning kas, kuidas, millises osas ja ulatuses teine isik lepingu täitmisel osaleb, et hankijal oleks võimalik hinnata, kas pakkuja käsutusse antud vahenditest piisab kvalifikatsiooni tõendamiseks ja lepingu nõuetekohaseks täitmiseks
   3. Pakkumus peab sisaldama infot iga ühispakkuja poolt täidetava lepingu osa suuruse ja iseloomu kohta.
5. **PAKKUMUSTE HINDAMINE**
   1. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama kogumaksumusega (suurima punktisummaga) pakkumuse.
   2. Kui võrdselt madalama kogumaksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

1. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
2. **HANKELEPINGU SÕLMIMINE**
   1. Hankeleping sõlmitakse ühe edukaks tunnistatud pakkujaga hankelepingu projektis kindlaksmääratud tingimustel. Hankelepinguga ei võrdsustata edukaks tunnistatud pakkumust, vaid leping sõlmitakse eraldi dokumendina.
   2. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale selle allkirjastamist.
   3. Kui edukaks tunnistatud pakkuja ei allkirjasta või ei esita hankijale allkirjastatud hankelepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
   4. Hankeleping allkirjastatakse digitaalselt. Juhul, kui hankelepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Hankeleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe hankelepingu eksemplari allkirjastatult tagastama hankijale 5 tööpäeva jooksul hankelepingu kättesaamisest arvates. Hankija võib eduka pakkuja taotluse ja vajaduse korral hankelepingu tagastamise tähtaega pikendada. Kui pakkuja ei tagasta tema poolt allkirjastatud hankelepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
3. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.